વાયઆઇ હવે એજેએલની મિલકતોની માલિકી ધરાવે છે તેવા દાવાને પણ કોંગ્રેસે નકારી કાઢ્યો હતો અને કહ્યું હતું કે, વાયઆઇ અને એજેએલ બંને અલગ-અલગ સંસ્થા છે. ઇન્ડિયન હોટલ્સ લિમિટેડના કોઇ શેર હોલ્ડર પાસે તાજ ગ્રૂપની હોટલ મિલકતો પર અધિકાર છે અને તે કોઇ ખાસ હોટલની માલિકી ધરાવે છે અથવા તેમાં જઇ શકે છે તેવા ખોટા આરોપ સમાન આ બાબત છે. કોંગ્રેસ દ્વારા એજેએલને રૂ. ૯૦ કરોડની લોન અપાઇ તે અંગે પક્ષે જણાવ્યું કે, તેણે છેલ્લા કેટલાક દાયકાઓમાં એજેએલને આર્થિક મદદ પૂરી પાડી હતી. જોકે કંપનીની આર્થિક સ્થિતિ નબળી જ રહી હતી.